Meta (syarikat akademik)

Meta ialah sebuah syarikat yang menjalankan analisis data besar ke atas tinjauan literatur saintifik, yang telah diperoleh oleh syarikat CZI dan ditutup pada 2021 berkuat kuasa pada 2022.

 Sejarah 

 Permulaan 
Meta Inc., atau sebelum ini dikenali sebagai Sciencescape Inc., diasaskan pada 2010 oleh Sam dan Amy Molyneux. Sebelum penubuhan Meta Inc., Sam Molyneux mendalami bidang genomik kanser di Institut Kanser Ontario, Hospital Princess Margaret di Toronto. Perkhidmatan ini dibangunakan dengan objektif untuk mengkurasi berjuta-juta penerbitan ilmiah.

Ibu pejabar syarikat ini terletak di Redwood City, California (sebelum ini, syarikat ini terletak di Toronto, Ontario, KanadaDarrell Etherington (June 16, 2013), Sciencescape Wants To Solve Academic Research Discoverability, Deal With The Noise Problem, TechCrunch, retrieved January 12, 2014 ) dan mengendalikan Meta Science, platform penjelajahan literatur.Sciencescape aims to sift through snowballing science research, Wired.co.uk, retrieved January 12, 2014Candice So (June 13, 2013), Sciencescape cataloguing research papers everywhere, one essay at a time, itbusiness.ca, retrieved January 12, 2014The Data Visualizers, MaRS Commons Magazine, retrieved January 12, 2014

Setakat September 2016, Meta telah menganalisis lebih 26 juta kertas penyelidikan dan memprofilkan 14 juta penyelidik. Dengan bantuan pemprosesan bahasa semula jadi, Meta mengimbas artikel - termasuk jutaan artikel yang disimpan dalam repositori akses terbuka. Analisis ini termasuk pengumpulan maklumat berkaitan maklumat pengarang, sitasi dan topik. Syarikat penerbitan ilmiah yang mengambil bahagian di dalam analisi ini menerima habuan melalui pendedahan produk jurnal mereka terhadap orang ramai. Anatara syarikat penerbitan ilmiah yang mengambil bahagian termasuk Persatuan Perubatan Amerika, Pusat BioMed, Elsevier, Karger, Penerbitan Sage, Taylor & Francis, Wolters Kluwer dan Royal Society. Teknologi untuk platform itu dibangunkan melalui perkongsian bersama antara Meta dan SRI International.

 Gabungan dengan Inisiatif Chan Zuckerberg 
Meta bergabung dengan Inisiatif Chan Zuckerberg pada 2017, menandakan pemerolehan yang pertama untuk Inisiatif tersebut.

 Tamat perkhidmatan 
Pada 28 Oktober 2021, Inisiatif Chan Zuckerberg mengumumkan penutupan Meta, dengan 31 Mac 2022 sebagai cadangan tarikh tamat perkhidmatan.Chan Zuckerberg Science Initiative, Meta Transition, retrieved October 28, 2021

 Ciri dan spesifikasi 
Liputan perkhidmatan Meta termasuk bidang sains bioperubatan dengan kemas kini masa nyata daripada PubMed dan sumber lain. Laman web ini menyediakan akses kepada lebih 22 juta makalah seawal tahun 1800-an.Hazman Aziz (June 26, 2013), Sciencescape -- A new kid on the block, Hazman Labs, inc, archived from the original on July 3, 2013, retrieved January 12, 2014Vaibhav (June 18, 2013), Sciencescape in the Future of Scientific Research, TechnoGiants, retrieved January 12, 2014 Dengan menyaring kertas dan menganalisis tingkah laku pengguna, penentuan bahagian kertas penyelidikan yang penting dapat dilakukan dan seterusnya memasukkannya ke dalam hasil carian yang berkaitan. Meta juga menyediakan perkhidmatan visualisasi penyelidikan dengan menyusun kertas penyelidikan mengikut tarikh penerbitan dan jumlah sitasi. Kemudian, maklumat tersebut dipersembahkan kepada pengguna untuk mengenal pasti kertas penyelidikan yang penting dengan cepat.

Platform penyelidikan Meta Science menggunakan algoritma yang membolehkan pengguna menngisih (menyusun) penerbitan mengikut traikh penerbitan dan subjek. Pengguna boleh melanggan maklumat terkini untuk pelbagai bidang penyelidikan termasuk biologi, gen, penyakit, gangguan genetik, dadah, orang, makmal & institut dan jurnal.Mashoka Maimona (June 13, 2013), Tech companies make final pitches at Extreme Startups 2013 demo day, Financial Post, retrieved January 12, 2014

 Rujukan 


 Pautan luar 


Kategori:Penyelidikan
Kategori:Pendidikan sains